钦定古今图书集成/明伦汇编/氏族典/第025卷 > 冯国用
## 钦定古今图书集成/明伦汇编/氏族典/第025卷 > 冯国用

按《名山藏臣林记》：“国用风仪峻整，器度恢豁。元乱，乡
人寨千里推国用部寨。太祖过妙山，国用儒服入谒，
归太祖所部。从渡江取太平，从入金陵，国用先登，败
元蒋山，为大元帅，忠谨见亲，为帐前总制亲兵都指
挥使，当李善长亚。久之，从征绍兴，卒。太祖哭之恸，赐
葬江宁，赠郢国公。”